
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3242 

19 Δεκεμβρίου 2013 


ΑΠΟΦΑΣΕΙ Σ 

Αριθμ. 2278 

Έγκριση του Εσωτερικού Κανονισμού λειτουργίας των 
Κεντρικών Υπηρεσιών της Ιερός Μητροπόλεως Πο- 
λυανής και Κιλκισίου. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τις διατάξεις των άρθρων 29 παρ. 1 και 2, 30, 42 παρ. 
2 και 4, 46 παρ. 2, 59 παρ. 2 και 67 του Νόμου 590/1977 
«Περί Καταστατικού Χάρτου της Εκκλησίας της Ελλά¬ 
δος», (Φ.Ε.Κ. 146,τχ. Α', 31.5.1977). 

2. Τον υπ’ αριθμ. 8/1979 Κανονισμό της Ιεράς Συνόδου 
«Περί Ιερών Ναών και Ενοριών» (Φ.Ε.Κ. 1/τ. Α'/1980). 

3. Τ ις ανάγκες συγκροτήσεως των οργάνων διοική- 
σεως της Ιεράς Μητροπόλεως Πολυανής και Κιλκισίου. 

4. Την υπ’ αριθμ. 387/20.3.2013 Πράξιν και την υπ’ αριθμ. 
326/29.5.2013 Απόφασιν του Σεβασμιωτάτου Μητροπο¬ 
λίτου Πολυανής και Κιλκισίου Εμμανουήλ. 

5. Την από 7.9.2013 Γνωμοδότησιν του Νομικού Γρα¬ 
φείου της Εκκλησίας της Ελλάδος, αποφασίζει: 

Εγκρίνει τον Εσωτερικόν Κανονισμόν λειτουργίας των 
Κεντρικών Υπηρεσιών της Ιεράς Μητροπόλεως Πολυα¬ 
νής και Κιλκισίου έχοντα ως εξής: 

ΕΣΩΤΕΡΙΚΟΣ ΚΑΝΟΝΙΣΜΟΣ 
ΛΕΙΤΟΥΡΓΙΑΣ ΤΩΝ ΚΕΝΤΡΙΚΩΝ ΥΠΗΡΕΣΙΩΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΠΟΛΥΑΝΗΣ ΚΑΙ ΚΙΛΚΙΣΙΟΥ 

Άρθρον1 
ΠΕΡΙΕΧΟΜΕΝΟ 

Ο Εσωτερικός Κανονισμός Λειτουργίας των Κεντρι¬ 
κών Υπηρεσιών της Ιεράς Μητροπόλεως Πολυανής 
και Κιλκισίου διαλαμβάνει και ρυθμίζει την οργάνωση, 
την σύνθεση, τις αρμοδιότητες και την λειτουργία 
των Κεντρικών Υπηρεσιών της, που στεγάζονται στο 
ιδιόκτητο κτήριο αυτής στην οδό Ελ. Βενιζέλου 2, στο 
Κιλκίς, Τ.Κ. 61100. 

Η Διοίκηση όλων των Υπηρεσιών της Ιεράς Μητροπό¬ 
λεως ασκείται κατά τους Ιερούς Κανόνες, το Σύνταγμα, 
τους Νόμους του Κράτους και τους Κανονισμούς της 
Ιεράς Συνόδου της Εκκλησίας της Ελλάδος: 

α) Από τον εκάστοτε Σεβ. Μητροπολίτη Πολυανής 
και Κιλκισίου και 

β) Από το περί αυτόν Μητροπολιτικό Συμβούλιο. 


Αρθρον 2 

ΔΙΑΡΘΡΩΣΗ ΥΠΗΡΕΣΙΩΝ 

Οι Κεντρικές Υπηρεσίες της Ιεράς Μητροπόλεως Πο¬ 
λυανής και Κιλκισίου διαρθρώνονται ως εξής: 

1. Πρωτοσυγκελλία 

Ο Πρωτοσύγκελλος είναι ο κατά τον Νόμον ανα¬ 
πληρωτής του Μητροπολίτη και προΐσταται όλων των 
Υπηρεσιών και των Γραφείων της Ιεράς Μητροπόλεως 
Πολυανής και Κιλκισίου, ανάλογα με τις εξουσιοδοτή¬ 
σεις που παραχωρούνται σε αυτόν από τον Σεβ. Μη¬ 
τροπολίτη Πολυανής και Κιλκισίου. 

Στην Πρωτοσυγκελλία ανήκουν οι κάτωθι αρμοδιό¬ 
τητες: 

α) Η εκτέλεση των αποφάσεων του Μητροπολιτικού 
Συμβουλίου και των πόσης φύσεως αποφάσεων των 
οργάνων της Ιεράς Μητροπόλεως. 

β) Η παρακολούθηση της μισθολογικής εξελίξεως των 
Κληρικών και των λαϊκών Εκκλησιαστικών Υπαλλήλων 
της Ιεράς Μητροπόλεως. 

γ) Η τήρηση των υπηρεσιακών ατομικών φακέλλων 
των Κληρικών και των Εκκλησιαστικών λαϊκών Υπαλ¬ 
λήλων. 

δ) Η θεώρηση των τηρουμένων βιβλίων των Ενοριών 
και των Ιερών Μονών. 

2. Γ ενικός Αρχιερατικός Επίτροπος 

Στον Γ ενικό Αρχιερατικό Επίτροπο ανήκουν οι κάτωθι 
αρμοδιότητες: 

α) Η κάλυψη των αναγκών της θείας λατρείας στις 
Ενορίες, στις Ιερές Μονές και τα Παρεκκλήσια της Ιεράς 
Μητροπόλεως. 

β) Η εποπτεία της διακονίας των Εφημερίων στα Κοι¬ 
μητήρια της Ιεράς Μητροπόλεως. 

γ) Η προώθηση των θεμάτων των Εκκλησιαστικών 
Συμβουλίων και των Ηγουμενοσυμβουλίων για έγκριση 
αρμοδίως. 

δ) Η εποπτεία και ο συντονισμός λειτουργίας των 
Γ ραφείων της Ιεράς Μητροπόλεως και όλων των Υπη¬ 
ρεσιών της, καθώς επίσης και η εποπτεία των Κληρι¬ 
κών και Εκκλησιαστικών λαϊκών Υπαλλήλων, οι οποίοι 
υπηρετούν στις οργανικές θέσεις της καθ’ ημάς Ιεράς 
Μητροπόλεως. 

Ελλείποντος Πρωτοσυγκέλλου ή Γενικού Αρχιερατι¬ 
κού Επιτρόπου ή εν πόση άλλη περιπτώσει, οι εν τοις 
στοιχείοις 1 και 2 του παρόντος άρθρου περιγραφόμε- 
νες αρμοδιότητες δύνανται να εκχωρηθούν εις έτερον 
Μετακλητόν Κληρικόν - Υπάλληλον της Ιεράς Μητρο¬ 
πόλεως, δί αποφάσεως του Σεβ. Μητροπολίτου, ή να 

ανακατανεμηθούν μεταξύ των ως άνω, δια νεωτέρας 
αποφάσεως του Σεβ. Μητροπολίτου. 

3. Ιδιαίτερο Γραφείο Μητροπολίτη 

Την ευθύνη του Γ ραφείου έχει ο οριζόμενος ως υπεύ¬ 
θυνος του Ιδιαιτέρου Γ ραφείου από τον Σεβ. Μητροπο¬ 
λίτη Πολυανής και Κιλκισίου, συνεπικουρούμενος από 
λοιπούς Κληρικούς και Λαϊκούς υπαλλήλους με τις κά¬ 
τωθι αρμοδιότητες: 

α) Να διεκπεραιώνει τα θέματα της επικοινωνίας του 
Μητροπολίτη, δηλαδή συναντήσεις, αλληλογραφία, δη¬ 
μόσιες σχέσεις, κλπ. και τα συναφή με το Πρόγραμμα 
των επισκέψεών του στις Ενορίες, Ιερές Μονές, Ιδρύ¬ 
ματα, Οργανισμούς και Πολιτικούς - Πολιτειακούς και 
Κοινωνικούς φορείς σε κάθε επίπεδο. 

β) Να τηρεί το βιβλίο των Αποφάσεων του Σεβ. Μη¬ 
τροπολίτου Πολυανής και Κιλκισίου, τους φακέλους της 
αλληλογραφίας του και το προσωπικό Αρχείο του. 

4. Γ ραφείο Τ ύπου και Επικοινωνίας 

Το ως άνω γραφείο έχει τις παρακάτω αρμοδιότητες: 
α) Την καθημερινή και ανελλιπή παρακολούθηση των 
Μ.Μ.Ε. (έντυπη, δικτυακή ή ηλεκτρονική μορφή) ιδιαιτέ¬ 
ρως σε ο,τι αφορά στον Σεβ. Μητροπολίτη και στην Ιερά 
Μητρόπολη, καθώς και σε άλλα θέματα εκκλησιαστικού, 
θρησκευτικού και κοινωνικού ενδιαφέροντος. 

β) Την ενημέρωση της κοινής γνώμης μέσω της έκδο¬ 
σης Δελτίων Τύπου και της καθημερινής παρέμβασης 
ως εκπροσώπου του Σεβ. Μητροπολίτου στα Μ.Μ.Ε., 
για το έργο και τις δραστηριότητες της Ιεράς Μητρο- 
πόλεως. 

γ) Επίσης, το εν λόγω γραφείο είναι υπεύθυνο για τις 
διυπηρεσιακές σχέσεις και επικοινωνίες. 

5. Γραμματεία 

I) Η Γ ραμματεία είναι υπεύθυνη για: 

α) Να εγγράφει τα εισερχόμενα και εξερχόμενα έγ¬ 
γραφα της Ιεράς Μητροπόλεως και να διαφυλάττει αυτά 
με ασφάλεια σε ηλεκτρονική ή έντυπη μορφή. 

β) Να συγκεντρώνει τα αναγκαία στοιχεία και να προ¬ 
ετοιμάζει τα θέματα των συνεδριάσεων του Μητροπολι- 
τικού Συμβουλίου. Οι λοιπές υπηρεσίες είναι υποχρεω¬ 
μένες να παρέχουν εγκαίρως εντός των τιθεμένων και 
προβλεπομένων χρονικών ορίων στην Γραμματεία τα 
σχετικά στοιχεία και έγγραφα. 

γ) Να τηρεί τα Πρακτικά του Μητροπολιτικού Συμ¬ 
βουλίου και να καταχωρεί τις Αποφάσεις του σε ειδικό 
βιβλίο, που αριθμείται, μονογράφεται και θεωρείται από 
τον Σεβ. Μητροπολίτη Πολυανής και Κιλκισίου και Πρό¬ 
εδρο του Μητροπολιτικού Συμβουλίου. 

δ) Να κοινοποιεί τις αποφάσεις του Μητροπολιτικού 
Συμβουλίου. 

ε) Να παραλαμβάνει, να πρωτοκολλεί και να διανέμει 
τα προς τις εξωτερικές Υπηρεσίες της Ιεράς Μητρο¬ 
πόλεως και τα εισερχόμενα έγγραφα προς ενέργεια. 

στ) Να παραλαμβάνει όλα τα αρμοδίως υπογεγραμ¬ 
μένα έγγραφα και να επιμελείται την διεκπεραίωση και 
αποστολή τους στους τελικούς παραλήπτες τους. 

ζ) Να τηρεί το Γ ενικό Πρωτόκολλο της Ιεράς Μητρο¬ 
πόλεως. 

η) Να τηρεί το Γ ενικό Αρχείο σε φακέλους όλων των 
εγγράφων της Ιεράς Μητροπόλεως, δηλαδή των Ενο¬ 
ριών, των Ιερών Μονών, των Ιδρυμάτων της Ιεράς Μη¬ 
τροπόλεως και των διαφόρων Αρχών και Υπηρεσιών. 

Της Γραμματείας πρόΐσταται ο Γραμματεύς της Ιε¬ 
ράς Μητροπόλεως, οριζόμενος δϊ αποφάσεως του Σεβ. 
Μητροπολίτου. 

II) Γ ραφείο Μισθοδοσίας. 

α)Έχει την ευθύνη μισθοδοσίας των Κληρικών και των 
Εκκλησιαστικών Υπαλλήλων της Ιεράς Μητροπόλεως. 


β) Συντάσσει τους πίνακες κατατάξεως των Κληρικών 
και λαϊκών Εκκλησιαστικών Υπαλλήλων στις αντίστοιχες 
μισθολογικές κατηγορίες και τα υπαλληλικά κλιμάκια 
και παρακολουθεί όλες τις μισθολογικές εξελίξεις τους. 

γ) Υποβάλλει πάντα τα ανωτέρω στην αρμόδια Δ.Ο.Υ. 
εμπρόθεσμα και νομότυπα. 

Υπεύθυνος του Γραφείου Μισθοδοσίας είναι ο Εκκα- 
θαριστής Μισθοδοσίας, οριζόμενος δϊ αποφάσεως του 
Σεβ. Μητροπολίτου. 

6. Γ ραφείο Γ άμων και Διαζυγίων 

Στο Γ ραφείο Γ άμων και Διαζυγίων υπάγονται δύο Τμή¬ 
ματα, το Τ μήμα Γ άμων και το Τ μήμα Διαζυγίων. 

I) Το Τμήμα Γ άμων έχει τις ως κάτωθι αρμοδιότητες: 
α) Να ελέγχει τα υποβαλλόμενα δικαιολογητικά εκδό- 

σεως αδείας γάμου, της εκδόσεως αυτής και της ασφα¬ 
λούς αρχειοθετήσεως των στοιχείων εκάστης αδείας 
σε έντυπη και ηλεκτρονική μορφή, με αυτή ταύτη την 
άδεια, όταν από τον τελέσαντα Ιερέα τελεσθεί ο γά¬ 
μος και έχει καταλλήλως συμπληρωθεί και υπογράφει 
από τον ίδιο, τους συζευχθέντες και τον παραστάντα 
παράνυμφο. 

β) Να εκδίδει επίσης τα αιτούμενα Πιστοποιητικά τε- 
λεσθέντων Γ άμων και τα Πιστοποιητικά Αγαμίας, για να 
τελεσθεί το Μυστήριο εκτός της Ιεράς Μητροπόλεως. 

γ) Να φροντίζει για την κατά Νόμο χαρτοσήμανσή 
τους. 

δ) Να επικυρώνει τα Πιστοποιητικά και τις Βεβαιώσεις 
που εκδίδουν οι Εφημέριοι, 
ε) Να φυλάσσει το Βιβλίο των τελεσθέντων Γ άμων. 

II) Το Τμήμα Διαζυγίων έχει τις κάτωθι αρμοδιότητες: 
α) Να παραλαμβάνει τα σχετικά Εισαγγελικά έγγραφα 

περί της αμετακλήτου δικαστικής λύσεως γάμου, της 
ανευρέσεως στο Αρχείο της Ιεράς Μητροπόλεως του 
λυθέντος Γάμου και της λύσεως αυτού. 

β) Να φροντίζει για την έκδοση των «Διαζευκτηρίων 
για γάμο» και για κάθε άλλη χρήση καθώς και την αρ¬ 
χειοθέτηση αυτών σε έντυπη και ηλεκτρονική μορφή. 

γ) Να διενεργεί την χαρτοσήμανση αυτών και την 
ασφαλή διαφύλαξη όλων των στοιχείων των εκδιδο- 
μένων Διαζυγίων. 

δ) Να φυλάσσει το βιβλίο Πρωτοκόλλου Διαζυγίων. 

7. Γ ραφείο Οικονομικών Υπηρεσιών 
I) Λογιστήριο 

Το Λογιστήριο της Ιεράς Μητροπόλεως έχει τις ως 
κάτωθι ευθύνες: 

α) Της συντάξεως των Προϋπολογισμών και Απολογι¬ 
σμών της Ιεράς Μητροπόλεως και των Ιδρυμάτων της. 

β) Της ενημερώσεως και φυλάξεως του καθολικού 
Βιβλίου Εσόδων και Εξόδων της Ιεράς Μητροπόλεως. 

γ) Του ελέγχου των παραστατικών των πάσης φύσεως 
εσόδων και εξόδων της Ιεράς Μητροπόλεως. 
δ) Της εκκαθαρίσεως των πάσης φύσεως δαπανών, 
ε) Της διαφυλάξεως του χαρτοφυλακίου Μετοχών, 
ομολόγων κ.λπ. της Ιεράς Μητροπόλεως. 

στ) Της ενημερώσεως και διαφυλάξεως σε ασφαλές 
μέρος του Βιβλίου Κτηματολογίου (κινητών και ακινή¬ 
των πραγμάτων) της Ιεράς Μητροπόλεως, όπως και την 
φροντίδα πληρότητας των φακέλων με τους τίτλους 
ιδιοκτησίας των ακινήτων της Ιεράς Μητροπόλεως και 
την ασφαλή φύλαξή τους. 

ζ) Του ελέγχου των προμηθειών, της αποθηκεύσεως 
και διαθέσεως των προμηθευομένων υλικών αναλωσί¬ 
μων ή μη, σύμφωνα με το Π.Δ. 118/2007. 

η) Της τηρήσεως λογισμικού Μηχανογραφημένης Οι¬ 
κονομικής Διαχειρίσεως ή Διπλογραφικού Συστήματος. 

θ) Του ελέγχου της νομιμότητας και κανονικότητας 
των πληρωμών των πάσης φύσεως έργων και ενεργειών. 

ι) Την διενέργεια των απαραίτητων ενεργειών για την 
εξασφάλιση πιστώσεων για την υλοποίηση του έργου. 

ια) Την αποδοχή επιτόπιων ελέγχων από τα αρμόδια 
ελεγκτικά όργανα και παροχή εγγράφων, δικαιολογη- 
τικών και στοιχείων πράξεων σε εθνικούς ή κοινοτικούς 
ελεγκτικούς μηχανισμούς. 

ιβ) Την συγγραφή όλων των διοικητικών αποφάσεων 
και συγκέντρωση των δικαιολογητικών πληρωμής. 

ιγ) Στην περίπτωση εμμέσων πληρωμών, τακτική ενη¬ 
μέρωση της Διαχειριστικής Αρχής (π.χ. είσπραξη χρη¬ 
ματοδότησης από ΠΔΕ, εγγραφή στην ΣΑΕ κ.λπ.). 

ιδ) Την διασφάλιση της επιλεξιμότητας των δαπανών 
στην περίπτωση συγχρηματοδοτούμενου έργου και δι¬ 
ενέργεια των πληρωμών του. 

ιε) Την ασφαλή τήρηση αρχείων και προστασία της 
πρόσβασης σε αυτά από μη εξουσιοδοτημένα πρόσωπα 
ή όργανα. 

II) Ταμείο 

Το Ταμείο της Ιερός Μητροπόλεως έχει τις ως κάτωθι 
ευθύνες: 

α) Της εισπράξεως των πόσης φύσεως εσόδων της 
Ιερός Μητροπόλεως, ως και των Ιδρυμάτων της. 

β) Της εισπράξεως των εισφορών υπέρ του Ταμείου 
Προνοίας Ορθοδόξου Εφημεριακού Κλήρου Ελλάδος 
(Τ.Π.Ο.Ε.Κ.Ε.), Αποστολικής Διακονίας, Συνοδικού Μεγά¬ 
ρου, Ραδιοφωνικού Σταθμού της Εκκλησίας της Ελλά¬ 
δος, ως και την νόμιμη απόδοσή τους. 

γ) Των πληρωμών πόσης φύσεως κατά Κεφάλαιο και 
Αρθρο του εγκεκριμένου Προϋπολογισμού. 

δ) Της καθημερινής ενημερώσεως του Βιβλίου Ταμείου 
και της ασφαλούς διαφυλάξεώς του. 

ε) Της καθημερινής καταθέσεως σε Τραπεζικούς Λο¬ 
γαριασμούς της Ιερός Μητροπόλεως και των Ταμείων 
του ημερησίου χρηματικού υπολοίπου. 

8. Γ ραφείο Ανάπτυξης 
Το Γραφείο Ανάπτυξης είναι αρμόδιο: 
α) Γ ια την εκπόνηση πλάνου προγραμματισμού (για το 
σύνολο της Ιεράς Μητροπόλεως Πολυανής και Κιλκισί- 
ου) στους τομείς της κοινωνικοοικονομικής ανάπτυξης, 
νέων τεχνολογιών, εκσυγχρονισμού δομών και διαδικα¬ 
σιών δημοσίων και ιδιωτικών φορέων, περιφερειακής 
ανάπτυξης κ.λπ. 

β) Γ ια την επανεξέταση και πιθανή τροποποίηση του 
ετησίου πλάνου προγραμματισμού. 

γ) Γ ια την παρακολούθηση υλοποίησης του πλάνου 
προγραμματισμού. 

δ) Γ ια την επιστημονική στήριξη και τεχνική υποστή¬ 
ριξη των Μητροπολιτικών Οργάνων και Υπηρεσιών σε 
θέματα προγραμματισμού και εφαρμογής των αναπτυ¬ 
ξιακών προγραμμάτων. 

ε) Για την μελέτη και διατύπωση προτάσεων στο Μη- 
τροπολιτικό Συμβούλιο προς χρηματοδότηση έργων 
και προγραμμάτων από χρηματοδοτικούς φορείς του 
δημοσίου ή ιδιωτικού τομέα, της Ευρωπαϊκής Ένωσης 
και άλλων διεθνών οργανισμών. 

στ) Γ ια την συμμετοχή από κοινού με την Οικονομι¬ 
κή υπηρεσία στην κατάρτιση και παρακολούθηση του 
προϋπολογισμού. 

ζ) Γ ια την συμμετοχή από κοινού με την Τεχνική υπη¬ 
ρεσία της Ιεράς Μητροπόλεως Πολυανής και Κιλκισίου 
στην παρακολούθηση των προκηρύξεων και των έργων 
που ήδη υλοποιούνται. 

η) Γ ια την συμμετοχή στην αξιολόγηση της πορείας 
υλοποίησης έργων. 

θ) Γ ια την υποβολή προτάσεων εξασφάλισης απαραι¬ 
τήτων ανθρωπίνων πόρων. 

ι) Για την διερεύνηση και υποβολή σχεδίου πιθανόν 
συνεργαζομένων φορέων για την υλοποίηση των έργων 


(π.χ. δημόσιος/ιδιωτικός φορέας, τομέας δραστηριο- 
ποίησης). 

ια) Γ ια την σύνταξη Τ εχνικών Δελτίων συγχρηματο- 
δότησης έργων της Ιεράς Μητροπόλεως Πολυανής και 
Κιλκισίου. 

ιβ) Γ ια τον συντονισμό και παρακολούθηση των δια¬ 
δικασιών ανάπτυξης και διαχείρισης έργων. 

ιγ) Γ ια την επίβλεψη της φάσης σχεδιασμού και ωρί- 
μασης έργων της Ιεράς Μητροπόλεως Πολυανής και 
Κιλκισίου και σε Κληροδοτήματα, Ν.Π.Ι.Δ., τα οποία τε¬ 
λούν υπό την εποπτεία της. 

ιδ) Γ ια την παρακολούθηση, επίβλεψη και συνδρομή 
στις διαδικασίες προκήρυξης και ανάθεσης διαγωνισμού 
έργων. 

ιε) Γ ια τον έλεγχο της προόδου και την πιστοποίηση 
του φυσικού και οικονομικού αντικειμένου του έργου, 
καθώς επίσης και για τον έλεγχο των παραδοτέων έρ¬ 
γων. 

ιστ) Γ ια την σύνταξη προκηρύξεων σε συνεργασία με 
την Νομική Υπηρεσία. 

ιζ) Για την σύνταξη δημοσιευμάτων προς τον τοπικό 
και εθνικό Τύπο και όπου αλλού απαιτείται σε συνερ¬ 
γασία με το Γραφείο Τύπου και Επικοινωνίας. 

ιη) Για τις εισηγήσεις προς το Μητροπολιτικό Συμβού¬ 
λιο προς έγκριση αναφορικά με τον Ορισμό Υπευθύνων 
Έργων ή Ομάδων για το σχεδίασμά και την παρακολού¬ 
θηση της πορείας υλοποίησης αυτών. 

ιθ) Γ ια την αλληλογραφία με τις δημόσιες υπηρεσίες 
για εγκρίσεις. 

κ) Γ ια την υλοποίηση και διαχείριση εθνικών και κοινο¬ 
τικών προγραμμάτων (εξαιρουμένων των τεχνικών), που 
αναλαμβάνει η Ιερά Μητρόπολη Πολυανής και Κιλκισίου 
ή στα οποία συμμετέχει. 

κα) Για την σύνταξη και υποβολή των μηνιαίων/τρι- 
μηνιαίων δελτίων των συγχρηματοδοτούμενων έργων 
στην Διαχειριστική αρχή. 

κβ) Για την εισήγηση προτάσεων περί της ορθής δι¬ 
αχείρισης και αξιοποίησης της ακίνητης περιουσίας 
της Ιεράς Μητροπόλεως Πολυανής και Κιλκισίου, καθώς 
επίσης και των εποπτευομένων Νομικών Προσώπων και 
Ιδρυμάτων, που τελούν υπό την εποπτεία της. 

9. Τεχνική Υπηρεσία 

I) Αντικείμενο των Τεχνικών Υπηρεσιών της Ιεράς 
Μητροπόλεως Πολυανής και Κιλκισίου είναι ο προ¬ 
γραμματισμός, ο σχεδιασμός, καθώς και η ωρίμαση 
έργων και ενεργειών, η διενέργεια των διαγωνισμών 
και η ανάθεση, διαχείριση των συμβάσεων έργων και 
ενεργειών. Η παρακολούθηση και η πιστοποίηση του 
φυσικού αντικειμένου των έργων, μελετών, προμηθειών 
και υπηρεσιών. Επίσης, ο συντονισμός, ο έλεγχος και η 
διαχείριση των εκτελουμένων έργων, συμφώνως προς 
τις ισχύουσες διατάξεις, για την εκτέλεση δημοσίων 
έργων, την συντήρηση των έργων και την λειτουργία 
των εγκαταστάσεων της Ιεράς Μητροπόλεως. 

Διευκρινίζεται ότι: 

α) Ως Αναθέτουσα Αρχή, κατά την έννοια του Π.Δ. 
60/2007 και την Κοινοτική Οδηγία 2004/18/ΕΚ, ορίζεται 
το Μητροπολιτικό Συμβούλιο της Ιεράς Μητροπόλεως 
Πολυανής και Κιλκισίου. 

β) Ως Προϊσταμένη Αρχή, κατά την έννοια του Νόμου 
3669/2008, ορίζεται το Μητροπολιτικό Συμβούλιο της 
Ιεράς Μητροπόλεως Πολυανής και Κιλκισίου. 

γ) Ως Διευθύνουσα Υπηρεσία, κατά την έννοια του 
Νόμου 3669/2008, ορίζεται η Τεχνική Υπηρεσία της Ιεράς 
Μητροπόλεως Πολυανής και Κιλκισίου. 

δ) Ως Επιβλέπουσα Υπηρεσία, ορίζονται τα μέλη της 
Τεχνικής Υπηρεσίας, που ασκούν και καθήκοντα Επιβλέ- 

ποντος Μηχανικού κατ’ ανάθεση. Επί πλέον καθήκοντα 
επιβλέποντος Μηχανικού δυνατόν να ανατίθενται και 
σε έτερα πρόσωπα, ιδιώτες Μηχανικούς, οι οποίοι δύ- 
νανται να προσληφθούν από την Ιερά Μητρόπολη με 
σύμβαση ωρισμένου έργου ή χρόνου, προς κάλυψη των 
αναγκών, των εργολαβιών, οι οποίες δεν είναι δυνατόν 
να καλυφθούν από την Τεχνική Υπηρεσία, πλην των 
συγχρηματοδοτουμένων από την Ευρωπαϊκή Ένωση και 
την Ελλάδα έργων. 

ε) Ως Τεχνικό Συμβούλιο, κατά την έννοια του Νόμου 
3669/2008, ορίζεται Ειδική Επιτροπή, η οποία γνωματεύ¬ 
ει, εισηγείται και εποπτεύει για τα προς εκτέλεση έργα 
και τις τυχόν ανακύπτουσες διαφορές και προβλήματα 
γί αυτά. 

στ) Η εφαρμογή του θεσμικού πλαισίου εκτελέσεως 
των Δημοσίων Έργων διέπει τις καταρτισθησόμενες 
Συμβάσεις έργων της Ιερός Μητροπόλεως, με την έν¬ 
νοια ισχύος των διατάξεών του, ως συμβατικών ρητρών. 

ζ) Διαφωνίες, που τυχόν θα προκύψουν, επιλύονται 
στα αρμόδια Δικαστήρια του Κιλκίς, με βάση την καθ’ 
ύλην και τον τόπο αρμοδιότητα, όπως αυτή ορίζεται 
από τον Κ.Πολ.Δ. μετά την εξάντληση της Προδικασίας, 
όπως αυτή προβλέπεται με τον Ν. 3669/2008, αποφαινο- 
μένου για τις αιτήσεις θεραπείας του Μητροπολιτικού 
Συμβουλίου, μετά γνώμης του Τεχνικού Συμβουλίου της 
Ιερός Μητροπόλεως Πολυανής και Κιλκισίου. 

η) Η σύνταξη μελετών των προς εκτέλεση έργων, 
πραγματοποιείται από την Τεχνική Υπηρεσία, η δε θε¬ 
ώρηση αυτών από τον Προϊστάμενο αυτής. 

θ) Για την δημοπράτηση των έργων, οι συνταχθείσες 
μελέτες εγκρίνονται από την Προϊσταμένη Αρχή, δηλα¬ 
δή από το Μητροπολιτικό Συμβούλιο, το οποίο εγκρίνει 
την σχετική διακήρυξη. 

ι) Σε περίπτωση, κατά την οποία η Τεχνική Υπηρεσία 
αδυνατεί να συντάξει και να εκπονήσει τις σχετικές 
μελέτες, είναι εφικτό να ανατεθεί η εκπόνηση αυτών σε 
ειδικό, έμπειρο για το προς εκτέλεση έργο Μηχανικό, 
κατόπιν αποφάσεως της Προϊσταμένης Αρχής. Οι μελέ¬ 
τες, οι οποίες συντάσσονται από τρίτους για τις συγ- 
χρηματοδοτούμενες από την Ευρωπαϊκή Ένωση και την 
Ελλάδα πράξεις, θα πραγματοποιούνται κατ’ εφαρμογή 
της ισχύουσας νομοθεσίας περί αναθέσεως τεχνικών 
μελετών (Ν. 3316/2005). Οι μελέτες, που συντάσσονται 
από τρίτους, θεωρούνται από την Τεχνική Υπηρεσία και 
εγκρίνονται από την Προϊσταμένη Αρχή και με εισήγηση 
του Τεχνικού Συμβουλίου. 

II) Κατά ταύτα η οργάνωση Τεχνικής Υπηρεσίας για 
την εκτέλεση Εκκλησιαστικών έργων στην Ιερά Μητρό¬ 
πολη Πολυανής και Κιλκισίου, καθορίζεται ως κάτωθι: 

α) Προϊσταμένη και Αναθέτουσα Αρχή είναι το Μητρο- 
πολιτικό Συμβούλιο της Ιερός Μητροπόλεως Πολυανής 
και Κιλκισίου. 

β) Διευθύνουσα Υπηρεσία ορίζεται η Τεχνική Υπηρεσία 
της Ιερός Μητροπόλεως Πολυανής και Κιλκισίου. 

Συγκεκριμένα: 

Η Τεχνική Υπηρεσία εκπονεί τις μελέτες των Τεχνι¬ 
κών ως και των Καλλιτεχνικών Έργων. Παρακολουθεί, 
ελέγχει και εγκρίνει τις μελέτες, τις οποίες εκπονούν 
ιδιώτες Μηχανικοί, για τα έργα της Ιερός Μητροπόλεως. 
Επιβλέπει και ελέγχει τις κατασκευές, επισκευές και 
συντηρήσεις των έργων αυτής, που εκτελούνται είτε 
με ανάδοχο είτε με αυτεπιστασία, σύμφωνα με όσα 
προβλέπονται από τους σχετικούς Νόμους, του Κανο¬ 
νισμού 55/1974: «Περί μελέτης και εκτελέσεως απάντων 
των εκκλησιαστικών έργων» (ΦΕΚ 185/τχ. Α'/1.7.1974) της 
Ιερός Συνόδου της Εκκλησίας της Ελλάδος. 


Ειδικά για τις συγχρηματοδοτούμενες από την Ευρω¬ 
παϊκή Ένωση και την Ελλάδα πράξεις (έργα, μελέτες, 
προμήθειες, υπηρεσίες) θα εφαρμόζονται οι ως κάτωθι 
νόμοι, όπως ισχύουν εκάστοτε: 

Ο Νόμος 3316/2005: «Περί αναθέσεως και εκτελέσε¬ 
ως δημοσίων συμβάσεων, εκπόνησης μελετών και πα¬ 
ροχής συναφών υπηρεσιών και άλλων διατάξεων», ο 
Νόμος 3669/2008: «Περί κυρώσεως της κωδικοποίησης 
της νομοθεσίας κατασκευής δημοσίων έργων», το Π.Δ. 
60/2007: «Περί προσαρμογής της ελληνικής νομοθεσίας 
στις διατάξεις της Οδηγίας 2004/18/ΕΚ: «Περί συντονι¬ 
σμού των διαδικασιών συνάψεως δημοσίων συμβάσεων 
έργων, προμηθειών και υπηρεσιών», το Π.Δ. 118/2007: 
«Περί Κανονισμού Προμηθειών Δημοσίου», ως και η Κοι¬ 
νοτική Οδηγία 2004/18/ΕΚ και των συμπληρωματικών 
και τροποποιητικών αυτών Νόμων και Διατάξεων, όπως 
ισχύουν εκάστοτε. 

Συνοπτικώς οι αρμοδιότητες της Τεχνικής Υπηρεσίας 
περιγράφονται ως εξής: 

α) Προγραμματισμός έργων και ενεργειών. Σύνταξη 
και εφαρμογή ετησίου προγράμματος καθώς και τρο¬ 
ποποιήσεις του. 

β) Σχεδιασμός και ωρίμαση έργων, μελετών, προμη¬ 
θειών και υπηρεσιών. 

γ) Διενέργεια Διαγωνισμών και ανάθεση - διαχείριση 
συμβάσεων έργων, μελετών, προμηθειών και υπηρεσιών. 

δ) Παρακολούθηση της υλοποιήσεως των έργων, με¬ 
λετών, προμηθειών και υπηρεσιών. 

ε) Συγκρότηση επιτροπών προσωρινής και οριστικής 
παραλαβής των αποπερατούμενων έργων. 

στ) Πιστοποίηση του φυσικού αντικειμένου των έργων 
μελετών, προμηθειών και υπηρεσιών. 

ζ) Εκπόνηση προτάσεων προγραμμάτων έργων μελε¬ 
τών, προμηθειών και υπηρεσιών, 
η) Εκπόνηση μελετών και προδιαγραφών μελετών, 
θ) Διαδικασίες προσκλήσεως εκδηλώσεως ενδιαφέ¬ 
ροντος προς ανάθεση μελετών, 
ι) Αξιολόγηση, επιλογή μελετητών. 
ια)Έλεγχος, επίβλεψη, διασφάλιση της ποιότητος των 
συντασσομένων μελετών και τήρηση του συμβατικού 
χρονοδιαγράμματος, 
ιβ) Παραλαβή μελετών, 
ιγ) Σύνταξη τεχνικών δελτίων πράξεων 
ιδ) Σύνταξη μηνιαίων δελτίων παρακολουθήσεως. 
ιε) Σύνταξη τριμηνιαίων δελτίων παρακολουθήσεως. 
ιστ) Σύνταξη εκθέσεων παρακολουθήσεως και αξιο- 
λογήσεως έργων και ενεργειών. 

ιζ) Παρακολούθηση και καταγραφή της καταστάσεως 
των ακινήτων. 

ιη) Έλεγχος ποσοτήτων προσμετρήσεων υλικών και 
εργασιών. 

ιθ) Έλεγχος και αναπροσαρμογή άρθρων των αναλυ¬ 
τικών τιμολογίων. 

κ)Έλεγχος και αναπροσαρμογή των προϋπολογισμών 
κατασκευής. 

κα) Σύνταξη τευχών δημοπρατήσεως. 
κβ) Διαδικασία Δημοπρατήσεως Έργων, 
κγ) Αξιολόγηση αναδόχου. Αξιολόγηση υφισταμένου 
εργατικού δυναμικού. Αξιολόγηση επιμέρους υπεργο- 
λάβων στην περίπτωση αυτεπιστασίας, 
κδ) Σύνταξη Συμβάσεων - Συμφωνητικών, 
κε) Παραλαβή και έλεγχος εγγυητικών επιστολών, 
κστ) Προετοιμασία Εργοταξίου (χάραξη, οριοθέτηση, 
δειγματοληπτικές τομές κ,λπ.). 

κζ) Εγκατάσταση και ενημέρωση αναδόχου ή υπερ- 
γολάβων (αυτεπιστασία). 

κη) Έρευνα και πρόσληψη επί πλέον εργατικού δυ¬ 
ναμικού. 

κθ) Αξιολόγηση υφισταμένου μηχανολογικού εξοπλι¬ 
σμού -Έρευνα αγοράς και προμήθεια του επί πλέον 
απαιτούμενου εξοπλισμού. 

λ) Εξασφάλιση αναγκαίων πιστώσεων (αυτεπιστασία). 
λα)Έλεγχος αναδόχου προς εξασφάλιση των απαραι¬ 
τήτων αδειών, εγκρίσεων, αναγγελιών από τις αρμόδιες 
υπηρεσίες. 

λβ)Έλεγχος και έγκριση χρονοδιαγράμματος - οργα¬ 
νογράμματος αναδόχου. 

λγ) Μελέτη και σύνταξη χρονοδιαγράμματος - ορ¬ 
γανογράμματος στα έργα που εκτελούνται δί αυτε¬ 
πιστασίας. 

λδ) Έλεγχος ποιότητος και πιστότητας υλικών, εργα¬ 
στηριακοί έλεγχοι, 
λε) Έλεγχος πηγών λήψεως υλικών. 
λστ)Έλεγχος στελεχώσεως και τεχνικής καταρτίσεως 
συνεργείων κατασκευής. 

λζ) Έλεγχος μέτρων ασφαλείας και φυλάξεως εργο¬ 
ταξίου. 

λη) Καθορισμός διακινήσεως και αποθηκεύσεως υλι¬ 
κών και μηχανημάτων. 

λθ) Μελέτη και καθορισμός υφισταμένων πηγών ενέρ¬ 
γειας προς εργοταξιακή χρήση. 

μ) Έγκριση μελέτης αναδόχου προς εγκατάσταση ει¬ 
δικού μηχανολογικού εξοπλισμού. 

Στην περίπτωση εκτελέσεως έργου δί αυτεπιστασίας 
η Τεχνική Υπηρεσία έχει τις ακόλουθες αρμοδιότητες: 

α) Εξασφάλιση των απαραίτητων αδειών, εγκρίσεων, 
αναγγελιών από τις αρμόδιες υπηρεσίες. 

β) Αναλυτική παρουσίαση και επεξήγηση της διαδι¬ 
κασίας παραγωγής του έργου στους εμπλεκομένους. 

γ) Καθορισμός του μηχανισμού παραγγελίας, διακινή- 
σεως και αποθηκεύσεως υλικών και μέσων κατασκευής. 

δ) Θέσπιση μέτρων ασφαλείας και φυλάξεως εργο¬ 
ταξίου. 

ε) Μελέτη και καθορισμός υφισταμένων πηγών ενερ- 
γείας προς εργοταξιακή χρήση. 

στ) Επιμέρους μελέτες για την εγκατάσταση ειδικού 
μηχανολογικού εξοπλισμού. 

ζ) Επιμέρους εργασίες και στελέχωση με τα αντίστοι¬ 
χα συνεργεία κατασκευής. 

η) Εξασφάλιση και τακτοποίηση των καταλυμάτων 
του εργατικού δυναμικού. 

θ) Καθορισμός ημερησίου προγράμματος διαβιώσεως 
εργατών. 

ι) Γνωμοδότηση επιμερισμού εργασιών και στελέχωση 
των αντιστοίχων συνεργείων κατασκευής. 

ια) Επίβλεψη των εκτελουμένων εργασιών (καθημε¬ 
ρινή). 

ιβ) Επιμέτρηση των εκτελουμένων εργασιών (καθη¬ 
μερινή). 

ιγ) Σύνταξη καθημερινού αναλυτικού ημερολογίου πα- 
ρακολουθήσεως εργασιών. 

ιδ) Σύνταξη εβδομαδιαίου φύλλου αναφοράς προόδου 
εργασιών. 

ιε) Ηλεκτρονική παρακολούθηση και επεξεργα¬ 
σία της προόδου εργασιών και κοστολογίων (Ργο)θοΙ 
ΜαπαροπιοπΙ). 

ιστ) Οργάνωση βασικών πληροφοριών έργου, 
ιζ) Επεξεργασία βασικών πληροφοριών έργου, 
ιη) Ανάπτυξη εργασιών έργου, 
ιθ) Οργάνωση διάρκειας και συσχετίσεων εργασιών, 
κ) Προσθήκες εργασίας στα διαγράμματα ΟαπηΙ (πλη¬ 
ροφορίες χρόνου) και Ροιΐ (πληροφορίες συσχετίσεως 
εργασιών). 

κα) Εξέταση επιπέδων λεπτομέρειας, 
κβ) Οργάνωση βασικών ημερολογίων έργου εξ από- 
ψεως πόρων. 


κγ) Εξέταση κόστους, 
κδ) Διευθέτηση περιορισμών χρόνου, 
κε) Διευθέτηση ανταγωνισμών πόρων, 
κστ) Προγραμματισμός και κόστος, 
κζ) Επεξεργασία παρακολουθήσεως εργασιών με τα 
διαγράμματα ΟαηΙ και ΡθγΙ. 
κη) Έλεγχος προόδου εργασιών, 
κθ) Επισκόπηση της διαδικασίας ελέγχου, 
λ) Αλλαγή της διάρκειας εργασιών, απαλοιφή καθυ¬ 
στερήσεων. 

λα) Εύρεση και αλλαγή των περιορισμών εργασίας, 
λβ) Αναπρογραμματισμός εργασιών που έχουν κα¬ 
θυστερήσει. 

λγ) Σύγκριση τρέχοντος χρονοδιαγράμματος προς το 
πρόγραμμα αναφοράς και εμφάνιση ενδιαμέσου προ¬ 
γράμματος. 

λδ) Εξειδίκευση της αναφοράς εργασίας - Γ ροφήματα, 
λε) Σχεδιαστική υποστήριξη επεξηγήσεως κατασκευ¬ 
αστικών λεπτομερειών. 

λστ) Αντιμετώπιση παρεκκλίσεων από την μελέτη σε 
συνεργασία μετά των επιβλεπόντων μελετητών. 

λζ)Έρευνα αγοράς για την βελτιστοποίηση υλικών και 
τεχνικών κατασκευής. 

λη) Καθορισμός νέων εργασιών και νέων τιμών Μο- 
νάδος. 

λθ) Έλεγχος και έγκριση αναλυτικών Επιμετρήσεων 
αναδόχου. 

μ) Έλεγχος και έγκριση Πρωτοκόλλου Παραλαβής 
Αφανών Εργασιών (Π.Π.Α.Ε.) αναδόχου. 
μα)Έλεγχος και έγκριση πιστοποιήσεων αναδόχου. 
μβ)Έλεγχος και έγκριση Ανακεφαλαιωτικών Πινάκων 
αναδόχου. 

μγ) Αναπροσαρμογή χρονοδιαγράμματος και οργα¬ 
νογράμματος. 

μδ) Μελέτη, σύνταξη και έγκριση συμπληρωματικών 
συμβάσεων με τον ανάδοχο. (Συμπληρωματικές συμβά¬ 
σεις δεν ισχύουν για τα συγχρηματοδοτούμενα έργα), 
με) Προσωρινή παραλαβή του έργου, 
μστ) Οριστική παραλαβή του έργου. 

Όσα αναφέρονται στο συγκεκριμένο άρθρο του πα¬ 
ρόντος κανονισμού ενεργούνται με την συνεργασία του 
Γραφείου Ανάπτυξης και Νομικής Υπηρεσίας της καθ' 
ημάς Ιεράς Μητροπόλεως Πολυανής και Κιλκισίου. 

10. Νομικό Γραφείο 

Η Νομική Υπηρεσία έχει τις κάτωθι αρμοδιότητες: 
α) Αναλαμβάνει την μελέτη και διεκπεραίωση των υπο¬ 
θέσεων εκείνων, τις οποίες αναθέτει ο Σεβασμιώτατος 
Μητροπολίτης, τον οποίο υποχρεούται να τηρεί ενήμερο 
σε κάθε στάδιο χειρισμού αυτών. 

β) Συντάσσει γνωμοδοτήσεις και παρέχει κάθε ζητου- 
μένη γνώμη και συμβουλή σε όλα τα τμήματα και τις 
υπηρεσίες του Νομικού Προσώπου Δημοσίου Δικαίου 
(Ν.Π.Δ.Δ.) της Ιεράς Μητροπόλεως Πολυανής και Κιλκι¬ 
σίου, καθώς και των Ιδρυμάτων της. 

γ) Παρίσταται και παρέχει τις νομικές συμβουλές της 
κατά την συνεδρίαση του Μητροπολιτικού Συμβουλίου 
και των λοιπών Διοικητικών Συμβουλίων των Ιδρυμάτων 
της Ιεράς Μητροπόλεως, Επιτροπών και λοιπών Εκκλη¬ 
σιαστικών Οργάνων και των Ιερών Ναών. 

δ) Παρακολουθεί και διεξάγει όλες τις Δικαστικές 
υποθέσεις, που αφορούν στο Ν.Π.Δ.Δ. της Ιεράς Μη¬ 
τροπόλεως και των Ιδρυμάτων της. 

ε) Παρίσταται ενώπιον των Δικαστηρίων, Δικαστικών 
και Εισαγγελικών Αρχών, ως και ενώπιον κάθε Διοι¬ 
κητικής Αρχής με σκοπό την υπεράσπιση των συμφε¬ 
ρόντων και των δικαιωμάτων του Ν.Π.Δ.Δ. της Ιεράς 
Μητροπόλεως. 

στ) Επιμελείται και προγραμματίζει την άμεση παρο¬ 
χή συμβουλών προς τους Κληρικούς, οι οποίοι ασκούν 
διοικητικά καθήκοντα στις Υπηρεσίες της Ιεράς Μητρο- 
πόλεως με σκοπό την εύρυθμη λειτουργία των Υπηρε¬ 
σιών της. 

ζ) Ερευνά τους τίτλους ιδιοκτησίας των αγοραζομέ- 
νων, μισθωμένων, μεταβιβαζομένων ακινήτων της Ιεράς 
Μητροπόλεως και των Ιδρυμάτων της και γενικώς όλων 
των περιουσιακών στοιχείων της. 

η) Επεξεργάζεται και καταρτίζει όλες τις συμβάσεις, 
εργολαβίες, συμβόλαια, διακηρύξεις, συμφωνητικά της 
Ιεράς Μητροπόλεως και των Ιδρυμάτων της, σε συνερ¬ 
γασία με την αρμόδια Υπηρεσία (Οικονομική, Τεχνική, 
κ.λπ.). 

θ) Συντάσσει όλα τα σχέδια συμβάσεων, προκηρύξεων, 
κ,λπ. που υπογράφει ο Σεβασμιώτατος Μητροπολίτης ή 
ο κατά νόμο εξουσιοδοτημένος αντιπρόσωπος αυτού. 

ι) Παρακολουθεί την ορθή διεξαγωγή των διαγωνι¬ 
σμών, που αφορούν σε μελέτες, έργα, προμήθειες και 
υπηρεσίες. 

ια) Παρέχει γνωμοδοτήσεις νομικού περιεχομένου για 
οποιοδήποτε θέμα σχετικό με την υλοποίηση και δια¬ 
χείριση των έργων, μελετών, προμηθειών και υπηρεσιών 
που υλοποιεί ή προτίθεται να υλοποιήσει ο φορέας 
και για το οποίο θα ζητηθεί υποστήριξη όπως: θεσμι¬ 
κό πλαίσιο υλοποιήσεως έργου, διαδικασία επιλογής 
αναδόχου, τεύχη δημοπρατήσεως, σύναψη συμβάσεως, 
κυρώσεις κ.λπ. 

ιβ) Παρακολουθεί την ισχύουσα Νομοθεσία και ενη¬ 
μερώνει την Ιερά Μητρόπολη. 

ιγ) Τηρεί τους φακέλλους των δικαστικών υποθέσεων 
της Ιεράς Μητροπόλεως και των Ιδρυμάτων της. 

11. Γραφείο Προμηθειών 

Το Γραφείο Προμηθειών έχει τις παρακάτω αρμοδι¬ 
ότητες: 

α) Για την κατάρτιση και υλοποίηση του προγράμμα¬ 
τος προμηθειών σε ετήσια βάση. 

β) Για τον καθορισμό του είδους του διαγωνισμού 
(ανοικτός, κλειστός, πρόχειρος), όπως ορίζεται από το 
Π.Δ. 118/2007 και τις λοιπές διατάξεις. 

γ) Για τον συντονισμό και παρακολούθηση της διε¬ 
νέργειας διαγωνισμών προχείρων, τακτικών και διεθνών 
για την ανάδειξη προμηθευτών υλικών για την κάλυψη 
αναγκών των υπηρεσιών και της λειτουργίας της Ιεράς 
Μητροπόλεως Πολυανής και Κιλκισίου. 

δ) Για την διενέργεια διαγωνισμών προχείρων, τακτι¬ 
κών και διεθνών για την ανάδειξη αναδοχών παροχής 
υπηρεσιών για την κάλυψη αναγκών των υπηρεσιών και 
της λειτουργίας της Ιεράς Μητροπόλεως Πολυανής και 
Κιλκισίου. 

ε) Γ ια την σύνταξη και επανεξέταση της προκήρυξης, 
στ) Γ ια την συγκέντρωση των απαιτουμένων πληρο¬ 
φοριών, η επεξεργασία αυτών ούτως, ώστε μετά από 
σχετική εισήγηση να προωθηθούν προς έγκριση από 
τα αρμόδια όργανα της καθ' ημάς Ιεράς Μητροπόλεως 
Πολυανής και Κιλκισίου. 

ζ) Γ ια τον καθορισμό των τυπικών και ειδικών όρων 
για την επιλογή του αναδόχου (νομιμοποιητικά έγγραφα, 
τρόποι υποβολής προσφορών κ.λπ.) 

η) Για τον σχεδίασμά κριτηρίων αξιολόγησης προ¬ 
σφορών και αναδοχών. 

θ) Γ ια την διαχείριση και παρακολούθηση των συμβά¬ 
σεων και την υποβολή τους στις αρμόδιες υπηρεσίες, 
ι) Γ ια την σύνταξη και τήρηση μητρώου Προμηθευτών. 

12. Γ ραφείο Νεότητας 

Έργο του είναι να συντονίζει τις κάτωθι δραστηριό¬ 
τητες, που αφορούν στην νεολαία: 


α) Εποπτεία λειτουργίας ενοριακών νεανικών συντρο¬ 
φιών (Κατηχητικά Σχολεία) και οργάνωση και λειτουργία 
πολιτιστικών ομάδων (χορωδίες, ορχήστρες, θεατρικές 
ομάδες κ.α.). 

β) Στήριξη του αθλητισμού με πρωταθλήματα ποδο¬ 
σφαίρου και καλαθοσφαίρισης, που διοργανώνονται 
μεταξύ των νέων των Ενοριών. 

γ) Διοργάνωση ενημερωτικών συζητήσεων για τα 
σύγχρονα προβλήματα, που απασχολούν τους νέους 
(ναρκωτικά, ανεργία, αλκοόλ, κ.λπ.). Διοργάνωση και 
λειτουργία Κατασκηνώσεως. 

13. Γ ραφείο Γ υναικείων Θεμάτων και Οικογένειας 

Σκοπός του Γραφείου είναι η δόμηση νέων πρακτι¬ 
κών και προσεγγίσεων της Ιεράς Μητροπόλεως στα 
προβλήματα, που αφορούν στον γυναικείο πληθυσμό 
μέσα από συλλογική δράση και αλληλεγγύη. Πρόληψη 
και αντιμετώπιση θεμάτων υγιείας και συγχρόνων κοι¬ 
νωνικών προβλημάτων (βία, κακοποίηση, εμπορία, ουσι¬ 
οεξάρτηση και άλλα). Επίσης, λήψη μέτρων κοινωνικής 
πολιτικής από την Ι.Μ. για τις εργαζόμενες μητέρες, 
την προστασία εργαζομένων κοριτσιών, τις άνεργες 
και τις πρόσφυγες. 

14. Μητροπολιτικό Συμβούλιο 

Συγκροτείται, λειτουργεί και ασκεί αρμοδιότητες υπό 
την Προεδρία του Σεβ. Μητροπολίτου Πολυανής και 
Κιλκισίου και τα οριζόμενα μέλη αυτού σύμφωνα με τις 
διατάξεις των παρ. 1 και 2 του άρθρου 35 και του άρθρου 
67 του Ν. 590/1977 (Φ.Ε.Κ. τ.Α’/146) «Περί του Καταστα¬ 
τικού Χάρτου της Εκκλησίας της Ελλάδος» και του Κα¬ 
νονισμού 58/1975 (Φ.Ε.Κ. τ.Α’/4) «Περί αρμοδιοτήτων και 
τρόπου λειτουργίας των Μητροπολιτικών Συμβουλίων» 
και των μεταβατικών διατάξεων περί Μητροπολιτικών 
Συμβουλίων και συμμετοχής των μελών σε αυτά. 

15. Επισκοπικό Δικαστήριο 

Συγκροτείται, λειτουργεί και ασκεί αρμοδιότητες 
σύμφωνα με τον ισχύοντα Ν.5383/1932: «Περί Εκκλησι¬ 
αστικών Δικαστηρίων και της προ αυτών διαδικασίας». 

16. Γ ραφείο Πνευματικής Διακονίας της Ιεράς Μητρο¬ 
πόλεως 

Η πνευματική διακονία της Ιεράς Μητροπόλεως διεξά¬ 
γεται μέσω των εξής Τομέων πνευματικής, ιεραποστο¬ 
λικής, διδακτικής, κοινωνικής και φιλανθρωπικής δρά- 
σεως, στους οποίους προ'ί'στανται οριζόμενοι κληρικοί 
και λαϊκοί συνεργάτες: 

I) Θείου Κηρύγματος και Κύκλων μελέτης της Αγίας 
Γ ραφής. 

Εκάστη Ενορία αποτελεί κέντρο εξαγγελίας του λό¬ 
γου του Θεού, ευαγγελισμού, πνευματικής οικοδομής 
και καταρτίσεως των πιστών. 

Ο Τομέας αυτός: 

α) Μεριμνά για το λειτουργικό κήρυγμα κάθε Κυριακή 
και εορτή. 

β) Αναλαμβάνει την διδαχή των πιστών με την διοργά¬ 
νωση στις Ενορίες εβδομαδιαίων ενοριακών συνάξεων. 

II) Χριστιανικής Αγωγής της Νεότητος - Γ ραφείο Νε- 
ότητος. 

Ο Τομέας αυτός έχει την ευθύνη της Χριστιανικής 
Αγωγής της Νεότητος, της κατηχήσεως των νέων και 
της λειτουργίας του Γ ραφείου Νεότητος με τις κάτωθι 
αρμοδιότητες: 

α) Ασχολείται με την πνευματική καλλιέργεια της 
νεότητος. 

β) Οργανώνει τις περιόδους Κατασκηνώσεων των 
νέων. 

γ) Πραγματοποιεί Σεμινάρια Κατηχητών. 

δ) Φροντίζει για την διανομή κατηχητικού υλικού. 

ε) Οργανώνει εκδηλώσεις για την νεολαία. 

στ) Φροντίζει για την άρτια και εποικοδομητική λει¬ 
τουργία των Κατηχητικών Σχολείων σε όλη την Μητρο- 
πολιτική Περιφέρεια. 

ζ) Συνεργάζεται με την εκπαιδευτική κοινότητα (εκ¬ 
παιδευτικές Αρχές, Συλλόγους Γονέων και Κηδεμόνων) 
και τους αρμοδίους για θέματα Παιδείας εκπροσώπους 
των φορέων για την υλοποίηση των σκοπών του. 
η) Αντιμετωπίζει τα αναφυόμενα προβλήματα, 
θ) Προγραμματίζει τις δράσεις του Γ ραφείου Νεό- 
τητος. 

ι) Συντονίζει τις ενοριακές νεανικές συνάξεις, 
ια) Εξασφαλίζει και επιμορφώνει τα στελέχη του νε¬ 
ανικού έργου. 

ιβ) Συνεργάζεται με τους υπευθύνους της Χριστιανικής 
Αγωγής της Νεότητος στις ενορίες για την προώθηση 
και επίτευξη του επιδιωκόμενου τούτου αγαθού σκοπού. 

ιγ) Ενημερώνει με έντυπο και ηλεκτρονικό υλικό τους 
πιστούς της Μητροπολιτικής Περιφερείας για σχετικά 
θέματα. 

III) Αντιαιρετικής Δράσεως 
Ο Τομέας αυτός: 

α) Φροντίζει για την ενημέρωση των χριστιανών πολι¬ 
τών σε θέματα οριοθετήσεως της ορθοδόξου πίστεως 
και λαμβάνει μέτρα για την προστασία και ενημέρωση 
του ορθοδόξου ποιμνίου από επικίνδυνες αντιλήψεις, 
εισηγούμενος σχετικώς προς τον Σεβασμιώτατο Μη¬ 
τροπολίτη. 

β) Προβαίνει σε σχετικές εκδόσεις και εκδηλώσεις, 
συνέδρια, κλπ. 

γ) Φέρει την ευθύνη της λειτουργίας και της διοργα- 
νώσεως σε ετήσια βάση με ομιλίες δύο φορές τον μήνα 
του Σεμιναρίου Οριοθετήσεως της Ορθοδόξου Πίστεως, 
στο οποίο εισηγητές ενημερώνουν εμπεριστατομένως 
και υπευθύνως τους ενδιαφερομένους για τα σχετικά 
θέματα δράσεως επικίνδυνων Ομάδων, παλαιών και 
νεοφανών. 

δ) Ενημερώνει με έντυπο και ηλεκτρονικό υλικό τους 
πιστούς της Μητροπολιτικής Περιφερείας για σχετικά 
θέματα. 

IV) Τομέας Συμπαραστάσεως Οικογένειας 

Ο τομέας αυτός έχει τις ως κάτωθι αρμοδιότητες: 
α) Την έγκαιρη και έγκυρη πληροφόρηση και ενημέ¬ 
ρωση του πληρώματος της Εκκλησίας και της κοινής 
γνώμης για ζητήματα οικογένειας. 

β) Την ενεργό συμμετοχή των οικογενειών στην ζωή 
και την δράση της Ενορίας και της Ιερός Μητροπόλεως. 

γ) Την αλληλεγγύη στο τοπικό και εθνικό επίπεδο για 
την αντιμετώπιση συγχρόνων κοινωνικών προβλημάτων, 
τα οποία απασχολούν την οικογένεια. 

δ) Την ανάδειξη της αποστολής και την ενδυνάμωση 
του ρόλου της οικογένειας. 

ε) Την προώθηση νέων πρακτικών και προσεγγίσεων 
στα ζητήματα, τα οποία αφορούν στην οικογένεια. 

στ) Την συλλογική έκφραση και δράση των χριστια¬ 
νικών οικογενειών. 

ζ) Καταρτίζει Πρόγραμμα ομιλιών και διαλέξεων, ημε¬ 
ρίδων και συνεδρίων στις Ενορίες με επίκαιρα και ενδι¬ 
αφέροντα θέματα σχετικά με την οικογένεια. 

η) Καταρτίζει το ετήσιο πρόγραμμα και τις θεματικές 
ενότητες των συνάξεων. 

θ) Επιλέγει και προσκαλεί τους καταλλήλους για κάθε 
θέμα ομιλητές. 

ι) Ενημερώνει με έντυπο και ηλεκτρονικό υλικό τους 
πιστούς της Μητροπολιτικής Περιφερείας για σχετικά 
θέματα. 

V) Συμπαραστάσεως Ασθενών και Αιμοδοσίας 

Ο τομέας αυτός έχει τις ως κάτωθι αρμοδιότητες: 
α) Διενεργεί και συντονίζει αιμοληψίες σε συνεργασία 


με τα Νοσοκομεία της περιοχής, σε Μητροπολιτικό και 
Ενοριακό επίπεδο. Καλύπτει τις ανάγκες της Μητροπο- 
λιτικής Περιφερείας, εφ' όσον δε υπάρχει δυνατότητα 
και κρίνεται αναγκαίο, και εκτός αυτής. 

β) Προβάλλει την αξία της εθελοντικής αιμοδοσίας 
και της προσφοράς αίματος, ως εκφράσεως της χρι¬ 
στιανικής αρετής της αγάπης. 

γ) Εξευρίσκει μεταξύ των μελών των Ενοριών της 
Ιερός Μητροπόλεως εθελοντές αιμοδότες. 

δ) Τηρεί ονοματική κατάσταση αυτών με την πλήρη 
διεύθυνση, τον αριθμό τηλεφώνου και την ομάδα αί¬ 
ματος που ανήκει ο αιμοδότης, ώστε να γνωρίζει τις 
δυνατότητες της Ενορίας προς κάλυψη των παρουσι- 
αζομένων αναγκών αιμοδοσίας. 

ε) Καταρτίζει Πρόγραμμα ομιλιών και διαλέξεων, 
ημερίδων και συνεδρίων στις Ενορίες και σε επίπεδο 
Μητροπόλεως με επίκαιρα και ενδιαφέροντα θέματα 
σχετικά με το αντικείμενό του. 

στ) Καταρτίζει το ετήσιο πρόγραμμα και τις θεματικές 
ενότητες των συνάξεων αυτών. 

ζ) Επιλέγει και προσκαλεί τους καταλλήλους για κάθε 
θέμα ομιλητές. 

η) Ενημερώνει με έντυπο και ηλεκτρονικό υλικό τους 
πιστούς της Μητροπολιτικής Περιφερείας για σχετικά 
θέματα. 

VI) Επιτροπής Ακροάσεως και Κρίσεως Ιεροψαλτών. 
Συγκροτείται, λειτουργεί συμφώνως με τις διατάξεις 

του ψηφισθέντος υπ’ αριθμόν 176/2006 Κανονισμού της 
Ιερός Συνόδου της Ιεραρχίας της Εκκλησίας της Ελλά¬ 
δος «Περί Ιεροψαλτών και της καταστάσεως αυτών», 
που δημοσιεύθηκε στο Φ.Ε.Κ. τ. Α/268/19.12.2006 και στο 
Περιοδικό "ΕΚΚΛΗΣΙΑ" Τεύχος 11 του μηνός Δεκεμβρίου 
2006. 

VII) Διαδικτύου και Πληροφορικής 
Ο τομέας αυτός: 

α) Φέρει την ευθύνη της επικαιροποιήσεως, της συ- 
ντηρήσεως, της ασφαλείας και της τεχνικής υποστηρί- 
ξεως της ιστοσελίδας της Ιερός Μητροπόλεως. Σ’ αυτή 
εκτίθενται πληροφορίες για την διοικητική διάρθρωση 
της Ιερός Μητροπόλεως, καθώς και κείμενα πνευματι¬ 
κής οικοδομής, που ανταποκρίνονται στα πνευματικά 
ενδιαφέροντα των πιστών. 

β) Φέρει την ευθύνη της αναρτήσεως κάθε κειμένου 
και φωτογραφίας, που ευρίσκεται στην ιστοσελίδας της 
Ιερός Μητροπόλεως. 

γ) Φέρει την ευθύνη της κατασκευής, της αναρτήσεως 
και της φιλοξενίας των ιδιαιτέρων ιστοσελίδων των 
Ενοριών της Ιερός Μητροπόλεως και των Ιδρυμάτων 
αυτής, καθώς και της φιλοξενίας ετέρων ιστοσελίδων 
στην ιστοσελίδα αυτής. 

δ) Συνεργάζεται με όλους τους τομείς για την έγκαιρη 
ενημέρωση με έντυπο και ηλεκτρονικό υλικό για τις 
δράσεις και τα προγράμματα αυτών. 

ε) Φέρει την ευθύνη για την Τεχνική Υποστήριξη των 
Πληροφοριακών Συστημάτων και ηλεκτρολογικού εξο¬ 
πλισμού (π.χ. υπολογιστές, διακομιστές κ.λπ.) της Ιερός 
Μητροπόλεως Πολυανής και Κιλκισίου. 

17. Γενικό Φιλόπτωχο Ταμείο 

Το Γραφείο αυτό λειτουργεί επί τη βάσει του Κα¬ 
νονισμού του Ιδρύματος, που δημοσιεύθηκε στο Φ.Ε.Κ. 
1228/τ.Β’/5.10.1976 περί συστάσεως Εκκλησιαστικού Ιδρύ¬ 
ματος υπό την επωνυμίαν «ΓΕΝΙΚΟ ΦΙΛΟΠΤΩΧΟ ΤΑΜΕΙΟ 
ΙΕΡΑΣ ΜΗΤΡΟΠΟΛΕΩΣ ΠΟΛΥΑΝΗΣ ΚΑΙ ΚΙΛΚΙΣΙΟΥ». 

Το Γραφείο του Ιδρύματος έχει τις ως κάτωθι αρμο¬ 
διότητες για την επίτευξη των σκοπών του Ιδρύματος, 
που αναφέρονται στα σχετικά άρθρα του παρόντος 
Κανονισμού: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Καταγράφει τους ενδεείς, απόρους, αστέγους και 
γενικώς τους χρήζοντας υλικής βοήθειας συνανθρώ¬ 
πους, οι οποίοι διαμένουν στην Μητροπολιτική Περιφέ¬ 
ρεια της Ιεράς Μητροπόλεως και φροντίζει σε συνεργα¬ 
σία με τα συναρμόδια Ταμεία Ενοριακής Δράσεως και 
τις κοινωνικές Υπηρεσίες των αρμοδίων κατά τόπους 
Οργανισμών Τοπικής Αυτοδιοίκησης (Ο.Τ.Α.) και λοιπών 
Οργανισμών για την σίτιση, στέγαση, διανομή τροφίμων 
ειδών, ενδύσεως, ως και την κατά το δυνατόν οικονομική 
στήριξή τους. 

β) Ενεργεί για την οικονομική στήριξη και ενίσχυση 
ειδικών περιπτώσεων οικονομικώς αδυνάτων, κυρίως 
ανίκανων για εργασία, αλλά και μακροχρονίως ανέρ¬ 
γων, ως και εμπεριστάτων λόγω σοβαρών ασθενειών 
συνανθρώπων μας. 

γ) Φροντίζει για την οικονομική στήριξη των αδυνάτων 
σπουδαστών και φοιτητών, που κατάγονται από την 
περιοχή της Ιεράς Μητροπόλεως. Εφ’ όσον υπάρχει δυ¬ 
νατότητα παρέχεται βοήθεια και σε σπουδαστές ετέρων 
Ιερών Μητροπολιτικών περιφερειών και της αλλοδαπής. 
Παρέχει υποτροφίες σε τέκνα οικογενειών της Ιεράς 
Μητροπόλεως για σπουδές στην αλλοδαπή. 

δ) Φροντίζει για την δωρεάν φιλοξενία σε κατασκηνώ¬ 
σεις τέκνων οικογενειών με χαμηλό εισόδημα. 

ε) Επιμελείται για την σίτιση εμπεριστάτων αλλοδα¬ 
πών, που διαβιούν στην περιοχή της πνευματικής δικαι¬ 
οδοσίας της σε συνεργασία με ετέρους κοινωνικούς 
φορείς. 

στ) Προβαίνει σε κάθε ενέργεια με σκοπό την ανα¬ 
βάθμιση της ποιότητας ζωής των συνανθρώπων, που 
χρήζουν βοήθειας. 

ζ) Συνεργάζεται άμεσα για την υλοποίηση των ανω¬ 
τέρω σκοπών με τις κοινωνικές Υπηρεσίες των Οργα¬ 
νισμών Τοπικής Αυτοδιοικήσεως (Ο.Τ.Α.), της Περιφε¬ 
ρειακής Αυτοδιοικήσεως, της Κοινωνικής Προνοίας και 
λοιπούς Κρατικούς ή μη φορείς. 

η) Δύναται να λειτουργεί είτε αυτοτελώς, είτε σε 
συνεργασία με την Περιφέρεια Κιλκίς, με τους κατά 
τόπους Δήμους, Στέγες Αστέγων, Τράπεζες Τροφίμων, 
υλοποιώντας ποικίλα κοινωνικά Προγράμματα οικονο¬ 
μικής στηρίξεως ενδεών πολιτών. 

θ) Εκτελεί Κρατικά ή Ευρωπαϊκά επιχορηγούμενα Προ¬ 
γράμματα, για να καλυφθούν οι πνευματικές και υλικές 
ανάγκες των κρατουμένων αδελφών στα Σωφρονιστικά 
Καταστήματα. 

ι) Φροντίζει για τις πνευματικές και υλικές ανάγκες 
των ασθενούντων αδελφών (εκ πάσης φύσεως ασθε¬ 
νειών), των φιλοξενουμένων στα Νοσηλευτικά Ιδρύματα 
της περιοχής της Μητροπολιτικής Περιφερείας ή κατά 
περίπτωση και εκτός αυτής. 

ια) Επιβλέπει, καταγράφει τις ανάγκες και συντονίζει 
τις ενέργειες και τις δράσεις των Ταμείων Ενοριακής 
Δράσεως. 

18. Ευτρεπίστριαι 

Επιμελούνται της καθαριότητος, της άψογου και επι¬ 
μελημένης εμφανίσεως και ευταξίας των Γ ραφείων της 
Ιεράς Μητροπόλεως, ως και των κοινοχρήστων χώρων 
αυτής. Επιμελούνται της φιλοξενίας των προσκεκλημέ¬ 
νων και επισκεπτών της Ιεράς Μητροπόλεως. 

19. Οδηγός - Κλητήρας 

α) Εξυπηρετεί τον Σεβασμιώτατο Μητροπολίτη στις 
μετακινήσεις του, εντός ή εκτός των γεωγραφικών ορί¬ 
ων της Ιεράς Μητροπόλεως Πολυανής και Κιλκισίου, 
σύμφωνα με το πρόγραμμά του και όποτε αυτό κρίνεται 
αναγκαίο, εκτελώντας τις οδηγίες και τις εντολές που 
του ανατίθενται. 

β) Επιμελείται την σωστή λειτουργία, την διατήρηση 
σε αρίστη μηχανολογική, αλλά και ευπρεπή κατάσταση 


του μητροπολιτικού οχήματος και των υπηρεσιακών 
οχημάτων της Ιεράς Μητροπόλεως. 

γ) Τηρεί και ενημερώνει τους φακέλους με τα απαραί¬ 
τητα έγγραφα και δικαιολογητικά για την κυκλοφορία 
και την μηχανολογική συντήρηση του μητροπολιτικού 
οχήματος και των υπηρεσιακών οχημάτων της Ιεράς 
Μητροπόλεως. 

δ) Επιμελείται την τήρηση της τάξεως και την ασφά¬ 
λεια των Γ ραφείων, όπου στεγάζονται οι Υπηρεσίες της 
Ιεράς Μητροπόλεως. 

ε) Παραλαμβάνει και μεταφέρει την αλληλογραφία της 
Ιεράς Μητροπόλεως στο Ταχυδρομείο, στις Υπηρεσίες, 
κ.λπ. και γενικώς εκτελεί ο,τι ανατίθεται σ’ αυτόν από 
τον Μητροπολίτη ή τους εκπροσώπους του. 

Αρθρον 3 

ΟΡΓΑΝΟΓΡΑΜΜΑ ΘΕΣΕΩΝ ΙΕΡΑΣ ΜΗΤΡΟΠΟΛΕΩΣ 
ΠΟΛΥΑΝΗΣ ΚΑΙ ΚΙΛΚΙΣΙΟΥ 

1. Οι υφιστάμενες σήμερα οργανικές θέσεις εκκλησι¬ 
αστικών υπαλλήλων της Ιεράς Μητροπόλεως Πολυανής 
και Κιλκισίου, όπως αυτές προβλέπονται στον Κανονι¬ 
σμό 156/2002 (Φ.Ε.Κ. 338/Α'), είναι οι εξής: 

ΚΑΤΗΓΟΡΙΑ ΠΕ 

Κλάδος ΠΕ 1 Κληρικών Μετακλητών. 

Μία (1) θέσις Πρωτοσυγκέλλου. 

Μία (1) θέσις Γενικού Αρχιερατικού Επιτρόπου. 

Κλάδος ΠΕ 2 Διοικητικού Οικονομικού. 

Δύο (2) θέσεις επί βαθμοίς Δ-Α 

ΚΑΤΗΓΟΡΙΑ ΤΕ 

Κλάδος ΤΕ 1 Διοικητικού Οικονομικού. 

Μία (1) θέσις επί βαθμοίς Δ-Α. 

Κλάδος ΤΕ 2 Κοινωνικών Λειτουργών. 

Μία (1) θέσις επί βαθμοίς Δ-Α. 

ΚΑΤΗΓΟΡΙΑ ΔΕ 

Κλάδος ΔΕ 1 Γραμματέων. 

Δύο (2) θέσεις επί βαθμοίς Δ-Α. 

Κλάδος ΔΕ 2 Οδηγού Αυτοκινήτου. 

Μία (1) θέσις επί βαθμοίς Δ-Α. 

ΚΑΤΗΓΟΡΙΑ ΥΕ. 

Κλάδος ΥΕ 1 Κλητήρων. 

Μία (1) θέσις επί βαθμοίς Ε-Β. 

Κλάδος ΥΕ 2 Ευπρεπιστριών. 

Μία (1) θέσις επί βαθμοίς Ε-Β. 

2. Οι ως άνω θέσεις δεν συνιστώνται διά του παρό¬ 
ντος, αλλά ενδωματώνουν τα οριζόμενα εις τον Κανονι¬ 
σμόν 156/2002, τα αφορώντα εις την Ιεράν Μητρόπολιν 
Πολυανής και Κιλκισίου. 

Αρθρον 4 

1. Ο παρόν Κανονισμός ισχύει από της δημοσιεύσεως 
αυτού δια της Εφημερίδος της Κυβερνήσεως. Ο Κανονι¬ 
σμός δημοσιεύεται επίσης και δια του επισήμου Δελτίου 
της Εκκλησίας της Ελλάδος «ΕΚΚΛΗΣΙΑ». 

2. Ο Κανονισμός τροποποιείται με απόφαση της Ιεράς 
Συνόδου, επί της σχετικής προτάσεως - αποφάσεως 
του οικείου Μητροπολίτου, κατόπιν αιτήσεως του Δι¬ 
οικητικού Συμβουλίου. 

Αρθρον 5 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του προϋπολογισμού του 
νομικού προσώπου της Ιεράς Μητροπόλεως Πολυανής 
και Κιλκισίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 11 Οκτωβρίου 2013 
Ο Πρόεδρος 

1· Ο Αθηνών ΙΕΡΩΝΥΜΟΣ 










